Diari Oficial de la Generalitat Valenciana


Sumari del DOGV 3702, del 06-03-2000 (2000/1665)

RESOLUCIÓ de 21 de febrer de 2000, del director territorial de Cultura i Educació de Castelló, que determina el calendari ordinari i extraordinari d'admissió d'alumnes als centres docents no universitaris mantinguts amb fons públics per al curs 2000-2001.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3702

Data del DOGV
:   06-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1665


Data del document
:   21-02-2000

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Castelló de la Plana
    * calendari escolar
    * accés a l'educació

RESOLUCIÓ de 21 de febrer de 2000, del director territorial de Cultura i Educació de Castelló, que determina el calendari ordinari i extraordinari d'admissió d'alumnes als centres docents no universitaris mantinguts amb fons públics per al curs 2000-2001. [2000/M1665]
  
El Decret 27 /1998, de 10 de març, del Govern Valencià (DOGV de 26.03.1998), regula l'admissió de l'alumnat als centres docents no universitaris de la Comunitat Valenciana sostinguts amb fons públics. El procediment d'admissió d'alumnat als centres d'Educació Infantil, Educació Primària i Educació Secundària està regulat per l'Ordre de 3 d'abril de 1998 (DOGV de 08.04.1998), modificada per l'Ordre de 5 de març de 1999 (DOGV de 22.03.1999).
  
L'article 4 de l'Ordre de 3 d'abril de 1998 estableix que en el primer trimestre de l'any natural, el director territorial dictarà una resolució que determine el calendari ordinari i extraordinari d'admissió de l'alumnat als centres docents, sostinguts a partir de fons públics, del seu àmbit competencial.
  
Per això, en virtut de les facultats que tinc conferides, resolc:
  
Primer
  
El calendari que es seguirà per al procés de confirmació de plaça i d'admissió de l'alumnat, serà el que escaiga, segons l'ensenyament que s'hi impartisca, d'acord amb l'annex que pertoque:
  
ANNEX I
  
Ensenyaments preobligatoris i obligatoris
  
A Adscripció i Confirmació de plaça en centres d'ESO.
  
B: Sol·licituds d'admissió en centres que impartisquen Educació Infantil/Educació Pre-escolar, Educació Primària i Educació Especial i Educació Secundària Obligatòria (1r, 2n, 3r i 4t ESO).
  
ANNEX II
  
Ensenyaments postobligatoris: per a les sol·licituds d'admissió d'alumnes en Curs d'Orientació Universitària, Formació Professional de segon grau, Batxillerat LOGSE i Formació Professional Específica de grau mitjà.
  
Segon
  
Tots els alumnes que, per tal de continuar l'escolaritat obligatòria, s'hagen d'incorporar el curs 2000/2001 a un centre d'Educació Secundària Obligatòria públic, hauran de sol·licitar necessàriament l'adscripció i confirmació de plaça segons el procediment i el calendari establert a l'annex I o sol·licitar en el procés d'admissió.
  
Tercer
  
Les activitats del procés d'admissió les coordinaran les comissions d'escolarització, que exerciran les funcions previstes a l'article 13 del decret i les encomanades per l'article 6.3 de l'Ordre de 3 d'abril de 1998.
  
Els directors dels centres públics i privats exposaran, al tauler d'anuncis, les normes que regulen l'admissió d'alumnes als centres docents finançats amb fons públics, així com les vacants i les àrees d'influència.
  
Quart
  
La declaració de la renda anual de la unitat familiar per tal de justificar, si s'escau, aquest criteri, serà la base imposable corresponent a l'any 1998. Per la qual cosa els Consells Escolars dels centres hauran de considerar l'import del salari mínim interprofessional corresponent a aquest any que, d'acord amb el Reial Decret 2.015/1997 de 26.12.1997 (BOE de 29.12.1997) és de 952.560 pessetes anuals.
  
Quint
  
Podran matricular-se en el primer curs d'Educació Primària només els alumnes que hagen complit o que compliran 6 anys abans del 31 de desembre de 2000 (nascuts l'any 1994).
  
Sisé. Sol·licituds
  
Les sol·licituds s'hauran d'ajustar al model oficial, que serà facilitat gratuïtament pel centre docent, oficina de districte o ajuntament segons establisca el Consell Escolar Municipal, on el pare, mare o tutor sol·licite la confirmació de la plaça o l'admissió del alumne a un centre.
  
Cal advertir que d'acord amb l'article 14 de l'Ordre de 3 d'abril de 1998 sols es pot presentar una única sol·licitud d'admissió i /o confirmació, cas que sol·licitant presente més d'una instància (admissió més admissió o confirmació més admissió), no es tindrà en compte cap d'elles i es procedirà a l'escolarització de l'alumne al centre en què, una vegada finalitzat el procés d'admissió, hi queden llocs vacants que per dret li corresponguen.
  
Seté
  
Els alumnes admesos formalitzaran la matrícula en les dates establides en aquesta resolució. Es consideraran com a vacants les places assignades a aquells alumnes admesos que no hagen formalitzat la matrícula dins del termini i s'entendrà que aquests alumnes renuncien al lloc escolar (art. 23 del Decret 27/1998).
  
En aquest cas, les places vacants s'assignaran seguint l'ordre de preferència dels alumnes que figuren a la llista de no admesos, considerada com llista d'espera del procés d'admissió. Si no hi hagués alumnes pendents d'admissió, es consideraran com a llocs escolars vacants, i que s'oferiran segons corresponga.
  
Vuité
  
Als centres on s'impartisquen Ensenyaments postobligatoris els alumnes que per a aquests ensenyaments no hagen de canviar de centre i hagen aprovat totes les assignatures en l'avaluació final de juny, hauran de formalitzar la matrícula en el període de matriculació de juny. Igualment, els alumnes que no hagen de canviar de centre i en l'avaluació de juny no hagen superat una o dues assignatures i, per tant, queden pendents per a la realització de les proves de setembre, hauran de formalitzar la matrícula del curs següent en el període de matriculació de juny.
  
Nové
  
Els alumnes hauran d'aportar per a matricular-se la documentació que es requereix a l'article 35 de l'Ordre de 3 d'abril de 1998.
  
A més, els alumnes que superen l'Educació Secundària Obligatòria i vulguen matricular-se en 1r. de Batxillerat LOGSE, en qualsevol de les seues modalitats, o a qualsevol dels cicles de grau mitjà de la Formació Professional Específica, hauran de presentar en el moment previ a la matriculació, d'acord amb el dia indicat a l'Annex II, el Llibre d'Ensenyament Bàsic diligenciat i tancat pel centre on han finalitzat aquests ensenyaments.
  
Deu
  
Els alumnes que accedisquen a tercer curs d'ESO presentaran en el moment de la matriculació el Número de la Seguretat Social (NUSS) d'acord amb el que estableix el Reial Decret 84/1996, de 26 de gener, pel qual s'aprova el reglament general sobre inscripció d'empreses i afiliació, altes, baixes i variacions de dades de treballadors en la Seguretat Social (BOE de 27.02.1996).
  
Onze
  
Tots els centres hauran de remetre finalitzats els processos de matriculació dels alumnes admesos els annexos V, VI, VII, VIII, IX, de l'Ordre, segons pertoque, a la Inspecció Educativa.
  
Dotze
  
El alumnes matriculats en ESO durant el curs 1999-2000 en un IES i hagen de seguir al curs 2000-2001, estudis d'aquest nivell en el mateix centre no necessita participar en cap d'aquestos processos de confirmació i d'admissió,
  
Disposició transitòria
  
Quan els terminis establerts en aquesta resolució per a alguna de les activitats ordenades coincidisquen amb festes locals, queden autoritzats els consells escolars municipals o de Centre per a introduir les variacions pertinents sempre que no afecten a les dates de principi i final del procés.
  
Disposició final
  
Aquesta resolució serà tramesa a la Direcció dels centres afectats i als presidents dels Consells Escolars municipals.
  
Castelló de la Plana, 21 de febrer de 2000.- El director territorial de Cultura i Educació: Francisco Baila Herrera.
  
ANNEX I-A
  
Calendari per a l'adscripció i confirmació
  
de plaça en centres de Secundaria
  
1. Fins al 30 de març.
  
Propostes de modificació de les àrees d'influència.
  
Constitució de les comissions municipals d'escolarització
  
2. Fins al 30 de març.
  
Publicació de les vacants existents en cada centre.
  
Publicació de les àrees de influència.
  
Publicació de les adscripcions dels centres d'Infantil-Primària als IES.
  
2. Des del 3 fins al 10 d'abril.
  
Presentació de la Sol·licitud de confirmació de plaça per a un centre de Secundària al centre de Primària, en el qual està matriculat l'alumne, adjuntant la documentació que s'especifica als apartats 15-24 de l'Ordre de 3 d'abril de 1998.
  
En aquest cas, quan un alumne, dels que sol·licita confirmació de plaça, és un alumne integrat amb necessitats educatives especials, el centre d'Educació Infantil-Primària adjuntarà a la sol·licitud, la resolució del dictamen d'escolarització o certificació del centre sobre les necessitats educatives de l'alumne.
  
3. L'11 d'abril.
  
Tramesa de les documentació presentada des del centre de Primària a l'IES de primera opció sol·licitat per l'alumne.
  
4. Fins al 13 d'abril.
  
Assignació de places als centres de 1ª opció.
  
5. Fins al 17 d'abril.
  
Tramesa de les vacants sobrants i de les sol·licituds sense plaça en la 1ª. opció a:
  
- L'inspector col·laborador dels centres públics.
  
- El coordinador dels centres privats.
  
Aquests convocaran els directors o titulars de centres amb llocs disponibles per a assignar als sol·licitants plaça elegida en 2ª o 3ª opció, després de la corresponent baremació, si pertoca, del Consell Escolar de cada centre.
  
6. El 17 de abril.
  
Publicació a cada centre de les llistes provisionals de llocs assignats pel procés d'adscripció.
  
7. Fins al 2 de maig.
  
Presentació de reclamacions a la llista provisional.
  
8. El 9 de maig.
  
Publicació de llistes definitives del procés d'adscripció.
  
9. Fins el 15 de maig
  
Presentació de reclamacions a les llistes definitives davant la Comissió Municipal d'Escolarització.
  
ANNEX I-B
  
Calendari d'admissió i matrícula d'alumnes
  
als centres d'ensenyaments preobligatoris i obligatoris
  
El calendari que caldrà seguir en el procés ordinari d'admissió d'alumnes de Infantil, Primària i Secundaria de tots els centres mantinguts amb fons públics serà el següent:
  
1. Fins al 5 de maig.
  
a) Presentació en el centre en el qual està matriculat l'alumne de la sol·licitud de canvi de modalitat lingüística.
  
b) Publicitat de les àrees d'influència.
  
c) Publicitat dels centres receptors.
  
2. Fins al 9 de maig.
  
Publicitat de les vacants existents en cada centre després d'haver estudiat el centre corresponent les repercussions de l'aplicació de l'apartat a), l'alumnat escolaritzat per raons de transport escolar i altre alumnat escolaritzat en funció dels dictàmens previs d'escolarització segons estableix l'article 6.k) de l'Ordre de 3 d'abril de 1998.
  
3. Del 10 de maig al 17 de maig.
  
Presentació de la sol·licitud d'admissió i dels documents acreditatius de les circumstàncies a que es refereixen els articles 14, 15, 16, 17, 19, 20, 21, 22, 23, 24, 25, 26 de l'Ordre de 3 d'abril de 1998 (DOGV 08/04/98).
  
4. Fins al 19 de maig.
  
Assignació de places per part dels centres de 1ª opció.
  
5. Fins al 25 de maig.
  
Assignació de places als centres de 2ª i 3ª opció.
  
6. Fins al 30 de maig.
  
Publicació de les llistes provisionals d'alumnes admesos i no admesos d'acord amb els annexes X i XI.
  
7. Del 30 de maig a l'1 de juny.
  
Presentació de les reclamacions a les llistes provisionals davant el Consell Escolar del centre
  
8. El 2 de juny.
  
Publicitat de les llistes definitives d'alumnes admesos i no admesos d'acord amb els annexes XII i XIII
  
9. Del 2 al 7 de juny.
  
Presentació de reclamacions contra les llistes definitives davant la Comissió Municipal d'Escolarització, quan procedisquen de centres públics, o davant aquesta direcció territorial quan procedisquen de centres concertats..
  
10. Del 2 fins al 16 de juny.
  
Matriculació dels alumnes en els centres de Primària on han estat admesos.
  
11. El 22 de juny
  
Remissió de l'Annex VI de la Resolució de 28 de juliol de 1993, de la Direcció General de Centres Docents per constatar la baixa i la situació acadèmica de l'alumne admés, als IES on han estat admesos els alumnes, que han confirmat plaça
  
12. Del 26 al 30 de juny.
  
Matriculació dels alumnes admesos als IES.
  
13. L'1 de juliol.
  
Acte públic, al centre de 1ª opció, d'adjudicació de vacants de les llistes d'espera (no admesos) sempre que aquests alumnes s'hagen matriculat al centre assignat, en segona , tercera opció o en plaça assignada per la Comissió Municipal d'Escolarització..
  
ANNEX II
  
Calendari d'admissió i matrícula d'alumnes als centres d'ensenyaments postobligatoris
  
El calendari que caldrà seguir en el procés d'admissió ordinària per als alumnes d'Ensenyaments Postobligatoris: Batxillerat LOGSE, COU, Formació Professional II, cicles formatius de grau mitjà i ensenyaments especialitzats serà:
  
Calendari ordinari
  
1. Fins al 19 de maig.
  
Publicació de vacants d'aquests ensenyaments.
  
Publicació de centres receptors.
  
Publicació d'àrees d'influència
  
2. Del 22 fins al 29 de maig.
  
Presentació de la sol·licitud d'admissió i dels documents acreditatius de les circumstàncies a què es refereixen els articles 14-26 de l'Ordre de 3 d' abril de 1998.
  
3. Des de l'1 de juny fins al 9 de juny.
  
Assignació de places als centres de 1ª opció.
  
4. Fins al 14 de juny.
  
Assignació de places als centres de 2ª opció.
  
5. Fins al 19 de juny.
  
Formalització de la d'assignació de places als centres de 3ª opció.
  
6. Del 21 al 22 de juny.
  
Acreditació de la situació acadèmica de l'alumne presentant el Llibre d'Escolaritat d'Ensenyament Bàsic correctament diligenciat al centre on va presentar la sol·licitud d'admissió, per tal de demostrar que reuneix els requisits acadèmics necessaris per accedir als ensenyaments sol·licitats.
  
7.El 23 de juny.
  
Publicació de les llistes provisionals d'admesos i no admesos d'acord amb els annexes X i XI
  
8. Fins al 27 de juny.
  
Presentació de les reclamacions a la llista provisional. al centre
  
9. El 28 de juny.
  
Publicació de les llistes definitives del procés d'admissió d'acord amb els annexes XII i XIII
  
10. Fins al 4 de juliol.
  
Presentació de les reclamacions a la llista definitiva davant la Comissió d'Escolarització o a la direcció territorial, segons escaiga,
  
11. Fins el 9 de juliol.
  
Resolució de reclamacions a la llista definitiva del procés d'admissió.
  
12. Del 28 de juny fins al 5 de juliol.
  
Els centres matricularan els alumnes d'aquests ensenyaments
  
Calendari extraordinari
  
El procés extraordinari d'admissió exclusiu per als centres en els quals s'imparteixen ensenyaments que comporten proves extraordinàries de setembre serà el següent:
  
1. Fins al 5 de setembre.
  
Presentació de sol·licituds i acreditació de la situació acadèmica de l'alumne presentant el Llibre d'Escolaritat d'Ensenyament Bàsic correctament diligenciat al centre, on va presentar la sol·licitud d'admissió, per tal de demostrar que reuneix els requisits acadèmics necessaris per accedir als ensenyaments sol·licitats.
  
3. Fins al 6 de setembre.
  
Publicació de les llistes provisionals d'alumnes admesos i no admesos.
  
4. Fins al 8 de setembre.
  
Presentació al centre de les reclamacions a la llista provisional.
  
5. Fins al 11 de setembre.
  
Publicació de les llistes definitives dels alumnes admesos i no admesos.
  
6. Fins al 25 de setembre.
  
Presentació davant el director Territorial de les reclamacions a la llista definitiva.
  
7. Fins el 12 de setembre.
  
Formalització de matrícula.